3 ພາກສ່ວນ ຍົກລະດັບວຽກງານອຸດສາຫະກຳ-ການຄ້າ ໃຫ້ 5 ເມືອງ ແຂວງອັດຕະປື
ກອງປະຊຸມເຝິກອົບຮົມດັ່ງກ່າວ, ໄດ້ຈັດຂຶ້ນເມື່ອບໍ່ດົນມານີ້ ທີ່ພະແນກອຸດສາຫະກຳ ແລະ ການຄ້າແຂວງອັດຕະປື,ໂດຍພາຍໃຕ້
ການເປັນປະທານຂອງ ທ່ານ ຕິ່ນ ປາງປະເສີດ ຮອງຜູ້ອຳນວຍການສູນພັດທະນາຜູ້ປະກອບກິດຈະການ ລາວ-ອິນເດຍກົມການສຶກສາ
ຊັ້ນສູງ ກະຊວງສຶກສາທິການ ແລະ ກິລາ ແລະ ທ່ານ ວິຊຽນ ສະໜາມໄຊ ຫົວໜ້າພະແນກອຸດສາຫະກຳ ແລະການຄ້າແຂວງອັດຕະປື,
ມີບັນດາສຳມະກອນຈາກ 5 ຕົວເມືອງພາຍໃນແຂວງ, ວິທະຍາກອນ ຕະຫຼອດຮອດພາກສ່ວນທີ່ກ່ຽວຂ້ອງ.
ການຈັດກອງປະຊຸມໃນຄັ້ງນີ້, ແມ່ນພາຍໃຕ້ການສະໜັບສະໜູນຂອງໂຄງການ EU FLEGT ອົງການກອງທຶນອະນຸລັກທຳມະ
ຊາດໂລກ (WWF-Laos) ປະຈຳ ສປປ ລາວ ຮ່ວມກັບພະແນກອຸດສາຫະກຳ ແລະ ການຄ້າງແຂວງອັດຕະປື ໂດຍມອບໃຫ້ສູນພັດ
ທະນາຜູ້ປະກອບກິດຈະການລາວ-ອິນເດຍເປັນຄູ່ເຝິກຮ່ວມເພື່ອຍົກຍົກລະດັບໃຫ້ແກ່ສຳມະນອກອນທີ່ເຂົ້າຮ່ວມມີຄວາມເຂົ້າໃຈກ່ຽວ
ກັບກົດໝາຍວ່າດ້ວຍວິສາຫະກິດ, ກົດໝາຍວ່າດ້ວຍອຸດສາຫະກຳປຸງແຕ່ງ ແລະ ຂໍ້ກຳນົດ; ກົດລະບຽບກ່ຽວກັບວຽກງານການຂຶ້ນທະ
ບຽນທຸລະກິດ (ນິຕິກຳລຸ່ມກົດໝາຍ) ບັນດານິຕິກຳກ່ຽວຂ້ອງວຽກງານອຸດສາຫະກຳປຸງແຕ່ງໄມ້; ປູກຈິດສຳນຶກໃນການສົ່ງເສີມ ແລະ
ພັດທະນາແນວຄວາມຄິດພື້ນຖານທາງດ້ານການຕະຫຼາດ, ສ້າງຄວາມເຂັ້ມແຂງໃຫ້ແກ່ທຸລະກິດການປຸງແຕ່ງໄມ້ແບບຄອບຄົວ ພາຍຫຼັງ
ທີ່ໄດ້ສ້າງຕັ້ງຂຶ້ນມາແລ້ວ; ເປັນການຍົກລະດັບຄວາມຮູ້ຄວາມສາມາດທາງດ້ານການບໍລິຫານຈັດການ ແລະ ການບໍການໃນທຸລະກິດປຸງ
ແຕ່ງໄມ້ຂອງພວກເຂົາເຈົ້າໃຫ້ມີຄວາມຍືນຍົງ.
ສຳລັບເນື້ອໃນຂອງການເຝິກອົບຮົມ ແມ່ນໄດ້ແບ່ງອອກເປັນ 2 ພາກ ຄື: ເຜີຍແຜ່ກ່ຽວກັບກົດໝາຍວ່າດ້ວຍວິສາຫະກິດ, ກົດໝາຍ
ວ່າດ້ວຍອຸດສາຫະກຳປຸງແຕ່ງໄມ້, ຂໍ້ກຳນົດກົດລະບຽບກ່ຽວກັບວຽກງານຂຶ້ນທະບຽນທຸລະກິດ(ນິຕິກຳລຸ່ມກົດໝາຍ)ບັນດານິຕິກຳກ່ຽວ
ຂ້ອງວຽກງານອຸດສາຫະກຳປຸງແຕ່ງ; ການບໍລິຫານການຕະຫຼາດ ແລະ ແຜນທຸລະກິດ, ການຕະຫຼາດ ແລະ ຄວາມສຳຄັນຂອງການຕະ
ຫຼາດ, ສ່ວນປະສົມທາງການຕະຫຼາດ, ການຕະຫຼາດແບບສ້າງສັນ, ແນວຄວາມຄິດທຸລະກິດທາງການຕະຫຼາດ, ການວິເຄາະສະຖານະ
ການທາງການຕະຫຼາດ, ການນຳໃຊ້ເຄື່ອງມືແບບ SWOT ທາງການຕະຫຼາດ, ການວິເຄາະຄູ່ແຂ່ງຂັນ, ການຄິດໄລ່ຕົ້ນທຶນ ແລະ ລາຄາ
ຂອງຜະລິດຕະພັນ, ການປະເມີນເງິນທຶນໃນການລົງທຶນເຮັດທຸລະກິດ ແລະ ເຮັດບົດເຝິກຫັດ, ການແນະນຳແບບວິທີການຂຽນແຜນທຸ
ລະກິດ, ການນຳສະເໜີໂຄງຮ່າງແຜນທຸລະກິດໂດຍສັງເຂບ, ການນຳສະເໜີແຜນທຸລະກິດຕົວຢ່າງທີ່ປະສົບຜົນສຳເລັດ. ສ່ວນສຳມະນາ
ກອນທີ່ເຂົ້າຮ່ວມແມ່ນມາຈາກ ເມືອງສາມັກຄີໄຊ, ໄຊເສດຖາ, ຊານໄຊ, ສະໜາມໄຊ ແລະ ເມືອງພູວົງ ລວມທັງໝົດ 25 ທ່ານ, ຍິງ 2
ທ່ານ.